b"\n_START_ARTICLE_\nVictor Mure\xc8\x99an\n_START_SECTION_\nBiografie\n_START_PARAGRAPH_\nVictor Mure\xc8\x99an a studiat teologia la Sibiu  slujind la \xc3\xaenceputul carierei ca preot \xc3\xaen satul Livezi, din Comitatul Bistri\xc8\x9ba-N\xc4\x83s\xc4\x83ud. Dup\xc4\x83 1918, a fost preot \xc3\xaen Bistri\xc8\x9ba. \xc3\x8en perioada 1923-1925, Victor Mure\xc8\x99an a slujit ca preot militar \xc3\xaen Statele Unite ale Americii, pentru ca, dup\xc4\x83 \xc3\xaentoarcerea sa \xc3\xaen \xc8\x9bar\xc4\x83, s\xc4\x83 fie tot preot \xc3\xaen Bistri\xc8\x9ba. De asemenea, a fost colegul de liceu al lui Pavel Tofan, membru al Sfatului popular al Comitatului Bistri\xc8\x9ba-N\xc4\x83s\xc4\x83ud, organism creat la data de 3 noiembrie 1918.Pavel Tofan, fiind \xc8\x99i scriitor care publica articole \xc3\xaen ''Revista Bistri\xc8\x9bei'', prin a se semna cu pseudonimul Delav\xc4\x83rarea, \xc3\xaentr-o relatare datat\xc4\x83 la 31 iulie 1959 , ce pare a fi parte dintr-un jurnal personal al acestuia, men\xc8\x9bioneaz\xc4\x83 c\xc4\x83, accident\xc3\xa2ndu-se \xc3\xaen data de 13 noiembrie 1918, din cauza conducerii cu vitez\xc4\x83 mare a automobilului primit de la Sfatul popular, a fost transportat de c\xc4\x83tre Victor Mure\xc8\x99an, fostul s\xc4\x83u coleg de liceu, cu tr\xc4\x83sura, p\xc3\xa2n\xc4\x83 \xc3\xaen localitatea Iad, la casa celui din urm\xc4\x83 men\xc8\x9bionat, unde a \xc3\xaentalnit-o \xc8\x99i pe mama lui Victor Mure\xc8\x99an.Tot Victor Mure\xc8\x99an a fost cel care l-a transportat pe Pavel Tofan acas\xc4\x83, cu tr\xc4\x83sura, \xc3\xaen aceea\xc8\x99i sear\xc4\x83 de 13 noiembrie 1918, la Bistri\xc8\x9ba. Victor Mure\xc8\x99an a decedat la data de 7 martie 1951, \xc3\xaen Bistri\xc8\x9ba.\n_START_SECTION_\nActivitatea politic\xc4\x83\n_START_PARAGRAPH_\n\xc3\x8en anul 1918, Victor Mure\xc8\x99an s-a remarcat ca pre\xc8\x99edinte al Consiliului Na\xc8\x9bional Rom\xc3\xa2n Central, la nivel local, \xc8\x99i anume, \xc3\xaen satul Livezi. Ca deputat \xc3\xaen Adunarea Na\xc8\x9bional\xc4\x83 din 1 decembrie 1918 a reprezentat, ca delegat supleant, cercul electoral Bistri\xc8\x9ba. Drept dovad\xc4\x83 st\xc4\x83 un creden\xc8\x9bional, datat la 28 noiembrie 1918, \xc3\xaen care se consemneaz\xc4\x83 c\xc4\x83  Victor Mure\xc8\x99an fusese numit delegat din partea localit\xc4\x83\xc8\x9bii Iad, la Marea Adunare Na\xc8\x9bional\xc4\x83 de la Alba-Iulia.Denumirea Iad era vechea denumire a localit\xc4\x83\xc8\x9bii cu denumirea actual\xc4\x83 ''Livezile''."